《同林鸿过深柳堂 其二》
清代·吴农祥

二十年前敌五侯，布衣落落重交游。珠林挟弹惊飞鸟，金谷争门驾快牛。

爱客祇知兄弟好，推贤宁为子孙谋。平生京国多同学，数向君前泪暗流。

作者简介：（1632—1708）浙江钱塘人，字庆百，一字星叟。诸生。家多藏书，每登楼而去其梯，专心阅读。康熙十八年举鸿博，未中。在京师与毛奇龄等馆大学士冯溥邸第，称“佳山堂六子”。工诗文，熟于明代史事。为人疏放，而见识深远。清初东南文士沿明季余习，喜结社，农祥拒不参加。后清廷严禁结社，人始服其先见。有《梧园集》。